title: Jacques-Nicolas Bellin
text: Jacques-Nicolas Bellin (Pariz, 1703 – Versailhez, 21 Meurzh 1772) a oa ur c'hartennour gall.
  
  E 1721, da 18 vloaz, e voe anvet e Servij hidrografek ar verdeadurezh, nevez-krouet. E miz Eost 1741 e teuas da vezañ "Ijinour ar verdeadurezh" e Dalc’had kartennoù ar verdeadurezh. Diwezhatoc’h e teuas da vezañ ezel eus Akademiezh ar mor, e Pariz, hag eus ar Royal Society e Londrez.
  
  E labour 
  A-hed e vuhez e tresas kartennoù a-leizh, eus kement lec’h a zo dre ar bed. Dindan e renerezh e voe graet un eil embannadur eus « Le Neptune françois », un dastumad kartennoù eus aodoù Bro-C’hall. Talvoudus-bras eo e gartennoù eus Kanada ha douaroù gall ar Bed Nevez, ha koulskoude n’eo ket bet eno gwech ebet. Reiñ a rae kartennoù da voraerien a yae du-hont ha goulenn diganto reizhañ anezho gant an dorn, diouzh an ezhomm. Pa zistroent da Vro-C’hall e laboure Bellin gant o notennoù da sevel kartennoù resisoc’h.
  Brud a dapas e labour buan a-walc’h en Europa : adembannet e voe e gartennoù meur a wech en  hag eilskrivet e voent gant kartennourien all.
  
  Kenlabourat a reas ivez gant an Encyclopédie, un holloueziadur e 35 levrenn embannet gant Diderot ha d’Alembert, pa savas evito ur mil pennad bennak, diwar-benn ar verdeadurezh dreist-holl.
  
  Kartennoù embannet gantañ
   Hydrographie française (1753)
   Carte de l'Amérique septentrionale (Kartenn eus hanternoz Amerika) (1755)
   Le petit Atlas François. Recueil de Cartes et Plans des quatre parties du Monde (1758)
   Petit Atlas Maritime (1764)
   Nouvelle méthode pour apprendre la géographie (1769)
   Description géographique du golfe de Venise et de la Morée (1771)
  
  Levrlennadur
   Jean-Marc Garant. Jacques-Nicolas Bellin (1703–1722), cartographe, hydrographe, ingénieur du ministère de la Marine: sa vie, son oeuvre, sa valeur historique. Tezenn, Montréal: 1973
  
  Liammoù diavaez
  
   Karte von der Erdenge Panama und den Provinzen Veragua, Terra Firma und Darien,  1754.
   Map of the Coast of Arabia, the Red Sea and the Persian Gulf, 1740
  
  Ganedigezhioù 1703
  Marvioù 1772
  Kartennourien Bro-C'hall